ai4bharat/Pralekha huggingface dataset:
پیٹرولیم اور قدرتی گیس کی وزارت
پٹرولیم اور قدرتی گیس نیز فولاد کے وزیر جناب دھرمیندر پردھان اور روس کے وزیرتوانائی جناب الیگزینڈر نوواک کے مابین ویڈیو کانفرنسنگ کے توسط سے گفت و شنید
نئی دہلی، 7 ؍مئی، 2020،پٹرولیم اور قدرتی گیس نیز فولاد کے وزیر جناب دھرمیندر پردھان نے 6؍مئی 2020 کو ویڈیو کانفرنسنگ کے توسط سے روس کے وزیر توانائی مسٹر الیگزینڈر نوواک سے بات چیت کی ہے۔ گفت و شنید کے تحت عالمی تیل اور گیس منظرنامے پر احاطہ کیا گیا اور تیل، گیس اور کوکنگ کول کے شعبوں میں باہمی تعاون پر بھی نظرثانی کی گئی۔
جناب نوواک نے بھارتی وزیر کو حالیہ اوپیک+معاہدے سے واقف کرایا۔ جناب پردھان نے عالمی توانائی منڈی کو استحکام فراہم کرنے کے سلسلے میں اس معاہدے کا خیر مقدم کیا اور اسے ایک اہم قدم قرار دیا۔انہوں نے کہا کہ بھارت جیسے صارف ملک کے لئے بھی یہ ازحد اہم ہے۔ روسی وزیر نے بڑے شراکت دار کے طور پر بھارت کے ذریعے ادا کئے جانے والے کردار کا اعتراف کیااور اس کی ستائش کی، ساتھ میں یہ بھی کہا کہ بھارت ہائیڈرو کاربن صرفے کے معاملے میں بھی زیادہ مطالبات کا حامل ملک ہے۔ جناب پردھان نے زور دے کر کہا کہ بھارتی معیشت ہائیڈرو کاربن کے مطالبے کے لئے حسب سابق اپنا اندا ز برقرار رکھے گی۔
دونوں وزرا نے ووسٹوک پروجیکٹ، نوواٹیک سپلائیز، جو ایل این جی کو کی جاتی ہیں، گیل اینڈ گیز پرام کے مابین تعاون، گیزپرام نیفٹ کے ساتھ مشترکہ پروجیکٹوں، روس نیفیٹ کے ذریعے انڈین آئل کو خام تیل کی سپلائی سمیت متعدد دیگر پروجیکٹوں پر نظر ثانی کی۔ روس کی جانب سے بھارت کے لگاتار تعاون کی ستائش کی گئی اور کہا گیا کہ کووڈ-19 جیسے وبائی مرض کی غیر متوقع صورتحال میں بھی یہ تعاون برقرار رہا ہے۔ جناب نوواک نے بھارت کی توانائی ضروریات کی تکمیل کے تئیں اپنی خواہش کا اعادہ کیا۔
بات چیت کے دوران کوکنگ کول کے شعبے میں تعاون استوار کرنے کے پہلو پر خصوصی طور پر زور دیا گیا اور کہا گیا کہ جب سے بھارت کے وزیراعظم نے ماہ ستمبر 2019 میں روس کا دورہ کیا ہے، تب سے اس شعبے میں خاطر خواہ پیش رفت رونما ہوئی ہے۔ اس سلسلے میں روسی وزیر نے جناب پردھان کی اس تجویز کا خیر مقدم کیا کہ کوکنگ کول کے شعبے میں ایک مفاہمتی عرضداشت کو حتمی شکل دینے کے لئے اعلیٰ سطحی ڈبلیو جی میٹنگ طلب کی جانی چاہئے تاکہ باہمی تعاون کو استحکام حاصل ہو سکے۔
بھارت کی جانب سے روس کے ساتھ طویل المدت تعاون کا خیر مقدم کیا گیا اور جناب پردھان نے وزیرموصوف سے کہا کہ وہ اپنی آسانی کے مطابق بھارت کا دورہ کریں، جب صورتحال معمول کے مطابق بحال ہو جائے۔ دریں اثنا دونوں وزرا نے اپنے افسران کو ویڈیو کانفرنس کے توسط سے تبادلۂ خیالات جاری رکھنے کی ہدایت کی۔
طرفین نے عالمی توانائی منظر نامے کو لاحق موجودہ چنوتیوں کا جائزہ لینے اور بھارت کے ذریعے ادا کئےجانے والے اُس اہم کردار پر بھی اتفاق کیا، جو عالمی اقتصادی احیا کے عمل میں کلیدی حیثیت رکھتا ہے۔
۔۔۔۔۔۔۔۔۔۔۔
م ن۔ک ا۔
U-2344
(
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 180.14 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 15.49 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
8)؍مارچ 2022کے مطابق)
|
|
فراہم کی گئی خوراکیں
|
|
1,80,14,60,200
|
|
بچی ہوئی خوراکیں
|
|
15,49,85,231
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 180.14کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 15.49 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
اسٹیل کی وزارت
قومی اسٹیل پالیسی
ملک کی خام اسٹیل کی صلاحیت 18-2017 میں 137.97 ملین ٹن  سے بڑھ کر 2021-22 میں 154.06 ایم ٹی ہو گئی ہے اور 2030-31 تک 300 ایم ٹی تک پہنچنے کا قیاس لگایا گیا ہے۔ نجی اور سرکاری شعبے 300 ایم ٹی کی پیداواری صلاحیت اپنی پیداواری صلاحیتوں کو بڑھاتے ہوئے حاصل کریں گے۔ قومی اسٹیل پالیسی، 2017 کا مقصد اسٹیل کی پیداوار کرنے والوں کو پالیسی سپورٹ اور رہنمائی فراہم کرکے اس مقصد کے حصول کے لیے سازگار ماحول فراہم کرنا ہے۔
گزشتہ تین سالوں میں مشن پوروودیہ کے لیے کوئی مخصوص فنڈ مختص نہیں کیا گیا ہے۔
پبلک سیکٹر میں، ایک گرین فیلڈ پلانٹ ناگرنار، چھتیس گڑھ میں قائم کیا گیا ہے۔
یہ معلومات اسٹیل اور دیہی ترقی کے مرکزی وزیر مملکت جناب فگن سنگھ کلستے نے آج راجیہ سبھا میں ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔
ش ح۔ق ت۔ ق ر
U-2665
(Visitor Counter : 55
وزارت خزانہ
’پانڈورا دستاویزات‘ سے متعلق معاملات کی تحقیقات کی جائیں گی
نئی دہلی،4 اکتوبر2021: 3 اکتوبر 2021 کو بین الاقوامی جرنلسٹوں کی بین الاقوامی کنسورشیم ، بقول اسکے، ایک 2.94 ٹیرابائٹ اعدادوشمار کی دریافت کے ساتھ سامنے آیا ہے جو 200 سے زائد ممالک اور علاقوں کے امیر زادوں کے غیر ملکی رازوں کو بے نقاب کرتا ہے۔ یہ تفتیش، 14 آف شور سروس فراہم کرنے والوں کے خفیہ ریکارڈ کے لیک ہونے پر مبنی ہے جو کہ شیل کمپنیوں ، ٹرسٹوں ، فاؤنڈیشنز اور دیگر اداروں کو کم یا بغیر ٹیکس کے دائرہ کار میں شامل کرتے ہوئے، دولت مند افراد اور کارپوریشنوں کو پیشہ ورانہ خدمات فراہم کرتے ہیں۔
حکومت نے ان پیش رفتوں کا نوٹس لیا ہے۔ متعلقہ تحقیقاتی ایجنسیاں ان معاملات کی تحقیقات کریں گی اور ایسے معاملات میں قانون کے مطابق مناسب کارروائی کی جائے گی۔ ان معاملات میں موثر تفتیش کو یقینی بنانے کے لیے، حکومت متعلقہ ٹیکس دہندگان/اداروں کے بارے میں معلومات حاصل کرنے کے لیے غیر ملکی دائرہ اختیار کے ساتھ بھی فعال طور پر مشغول رہے گی۔ حکومت ہنداس ایک بین سرکاری گروپ کا بھی حصہ ہے جو اس طرح کے لیکس سے وابستہ ٹیکس کے خطرات کو مؤثر طریقے سے حل کرنے کے لیے اشتراک اور تجربے ساجھا کرنے کو یقینی بناتی ہے۔
واضح رہے کہ آئی سی آئی جے ، ایچ ایس بی سی ، پاناما پیپرز اور پیراڈائز پیپرز کی شکل میں اس طرح کے لیک ہونے کے بعد ، حکومت پہلے ہی کالا دھن  اور ٹیکس کا ایکٹ 2015 نافذ کر چکی ہے ، جس کا مقصد اس طرح کی آمدنی پر مناسب ٹیکس اور جرمانہ لگا کر کالے دھن ، یا غیر ظاہر شدہ غیر ملکی اثاثوں اور آمدنی کو روکنا ہے۔ روپے کے غیر ظاہر کردہ کریڈٹ، پاناما اور پیراڈائز پیپرز کے معاملات میں کی گئی تحقیقات میں تقریبا، 20,352 کروڑ روپے کا پتہ چلا ہے۔
میڈیا میں اب تک صرف چند ہندوستانیوں  کے نام سامنے آئے ہیں۔ حالانکہ آئی سی آئی جے کی ویب سائٹ  نے ابھی تک تمام اداروں کے نام اور دیگر تفصیلات جاری نہیں کی ہیں۔ آئی سی آئی جے کی ویب سائٹ میں تجویز کیا گیا ہے کہ معلومات مرحلہ وار جاری کی جائے گی اور پانڈورا پیپرز کی تحقیقات سے وابستہ ساختی اعدادوشمار، اس کے آف شور لیکس ڈیٹا بیس پر، آنے والے وقت میں ہی جاری کیا جائے گا۔
مزید برآں حکومت نے آج ہدایت جاری کی ہے کہ میڈیا میں ظاہر ہونے والے ’پانڈورا پیپرز‘ کے نام سے پنڈورا پیپرز لیک کے معاملات کی تحقیقات کی نگرانی ملٹی ایجنسی گروپ کے ذریعے کی جائے گی ، جس کی سربراہ سی بی ڈی ٹی چیئرمین ہوں گے اور جس میں سی بی ڈی ٹی ، ای ڈی، آر بی آئی اور ایف آئییو کے نمائندے شامل ہوں گے۔
بہت چھوٹی، چھوٹی اور درمیانی صنعتوں کی وزارت
جناب نرائن رانے نے کہا ہے کہ چندریان تین کی کامیابی میں ایم ایس ایم ای سیکٹر نے اہم رول ادا کیا
بہت چھوٹی، چھوٹی اور درمیانی صنعتوں کےمرکزی وزیر جناب نرائن رانے نے ٹوئٹ کرکے ملک کے عوام اور اسرو کی پوری ٹیم کو چندریان تین کی کامیاب لینڈنگ کے لئے مبارکباد دی ہے۔
انھوں نے کہا کہ ملک کے سائنسدانوں نے کے ساتھ ایم ایس ایم ای وزارت نے بھی چندریان تین کے خواب کو شرمندہ تعبیر کرنے میں اہم کردار ادا کیا ہے۔
جناب رانے نے کہا کہ ایم ایس ایم ای وزارت کے تحت بھبشور ٹول روم نے اس مشن کے لئے 437 قسم کے 54 ہزار خلائی کل پرزے تیار کئے۔ اس کے علاوہ اس وزارت کے تحت آئی ڈی ای ایم آئی، ممبئی نے بھی چندریان تین کے لئے کل پرزے تیار کنے میں اہم رول ادا کیا ۔ مرکزی وزیر نے کہا کہ اس مشن کی کامیابی ہندوستان اور دنیا بھر کے لئے فائدہ مند ثابت ہوگی، ایک ایسے وقت میں جب قومی آزادی کا امرت کال منارہی ہے ، اس مشن کی کامیابی ملک کے خلا، سائنس اور اختراع کے شعبوں کے لئے نئی سمتیں طے کرے گی۔
جناب رانے نے کہا کہ ہندوستان عزت مآب وزیر اعظم جناب نریندر مودی کی لائق قیادت میں خلا کے شعبے میں نئے ریکارڈ قائم کررہا ہے۔ چرخا سے چندریان تک آج ایم ایس ایم ای سیکٹر ہر جگہ ہے اور ملک میں پیداواری صلاحیت بڑھانے میں اہم کردار ادا کررہا ہے۔ سائنسدانوں کا شکریہ ادا کرتے ہوئے انھوں نے کہا کہ خلا کے شعبے میں ہندوستانی تاریخ استثنائی حیثیت کی رہی ہے۔ انھوں نے کہا کہ ایم ایس ایم ای سیکٹر مستقبل میں ہونے والے خلائی مشنوں میں بھی اہم رول ادا کرے گا۔
وزارت اطلاعات ونشریات
دور درشن بحری بیڑے کے جائزے کو براہ راست نشر کریگا
نئی دہلی:20 فروری،2022۔دور درشن نے 21فروری کو بھارتی بحری بیڑے کے صدر جمہوریہ کے ذریعے جائزے کے سب سے زیادہ چیلنج سے بھرپور کووریج کو شروع کرنے کیلئے بہت سی اختراعات کی ہیں۔
صدر جمہوریہ رام ناتھ کووند 21فروری 2022 کو وشاکھاپٹنم میں ایک رسمی تقریب میں بھارتی بحریہ کے بیڑے کا جائزہ لیں گے۔ بھارتی ساحلی محافظ دستہ اور انڈین مرچینٹ مرین کے جہاز سمیت بحریہ کے تقریباً 60 جہاز بحریہ اور کوسٹ گارڈ کے طیارے اس تقریب میں حصہ لیں گے۔ اس جائزے میں ‘بھارتی بحریہ-قوم کی خدمت کے 75 سال’ کے مرکزی موضوع کے ساتھ آزادی کے 75ویں سال کو بھی یاد کیا جائیگا۔
اس سال صدر جمہوریہ کے ذریعے بحریہ کے بیڑے کے جائزے کی دور درشن کووریج میں پہلی مرتبہ زمین اور سمندر پر کم از کم 30 کیمروں کے ساتھ بہت سے کام کریگی جس میں ڈرونز بھی شامل ہیں جن میں خصوصی لینس کے ساتھ زمین اور سمندر سے براہ راست نشریات کو آسان بنانے کیلئے ہموار راستے کو یقینی بنایا جائیگا۔
بحریہ کے بیڑے کے جائزے کے مختلف عناصر میں اینکریج، موبائل کالم میں اسٹیم پاسٹ، سیل کافلائی پاسٹ اور پریڈ، بحری جہازوں کے بڑے کالموں کی تعمیر وغیرہ شامل ہیں۔ یہ زمین اور سمندر پر تعینات ڈی ڈی کیمروں کے ذریعے قید کیا جائیگا۔
دور درشن اور آکاشوانی اکتوبر 2021 سے ہی اس بڑے کووریج کی تیاری کررہے ہیں۔ ٹیموں نے زمین اور سمندر پر حتمی تعیناتی سے پہلے زمین کے آس پاس باقاعدہ ریکی کرتے ہوئے وسیع پیمانے پر سائٹ کا جائزہ لیا ہے۔
ملٹی کیمرہ سیٹ اپ میں پہاڑیوں پر خوبصورت خصوصی ونٹیج، اونچی عمارتیں اوروشاکھاپٹنم کی ساحلی پٹی کے قریب شامل ہیں۔ ڈی ڈی کریو کو لائیو ویژوئل فراہم کرنے کیلئے ایسے پانچ کلیدی مکانات پر تعینات کیا گیا ہے۔ پورا کووریج ہائی ڈیفنیشن فارمیٹ میں ہوگا۔
سمندر کے چیلنج سے بھرپور ماحول سے لڑتے ہوئے ڈی ڈی انجینئرس کی ٹیم متنوع اور کیمرہ پوزیشنوں کی نشاندہی کرکے بھارتی بحریہ کی پوری طاقت اور صلاحیت کو زندہ کرے گی۔ تقریب کے دوران صدر جمہوریہ کی کشتی کے لائیو شاٹس فراہم کرنے کیلئے ڈی ڈی کے عملے کو پانچ جہازوں پر تعینات کیا گیا ہے۔ اس باوقار تقریب کی بلارکاوٹ براہ راست نشریات کو یقینی بنانے کیلئے ڈرونز، بیک پیک، وائرلیس، سگنل اسٹریمنگ اور سٹیلائٹ اپ لنکس سمندر میں کیے جارہے ہیں۔
صدر جمہوریہ کی کشتی پر ہائی ڈیفنیشن کیمکوڈرس اور پی ٹی زیڈ کیمرہ تعینات کیے گئے ہیں۔ ناظرین کے تجربے میں اضافہ کرنے کیلئے خصوصی لینس اور جدیدترین اعلیٰ ترین ریزولوشن والے پی ٹی زیڈ کیمرے لگائےگئے ہیں۔
آل انڈیا ریڈیو وشاکھاپٹنم میں گرینڈ اسٹینڈ ماسٹر کنٹرول روم قائم کیا گیا ہے۔ یہ خوبصورت اسٹینڈ آر ایف، بیک پیک، ڈیٹا لنک اور سٹیلائٹ ڈاؤن لنکنگ کا استعمال کرتے ہوئے زمین اور سمندر سے تمام قسم کے کیمرہ ذرائع حاصل کریگا۔
ہائی ڈیفنیشن ویژوئلس کو پیشہ ور کمنٹیٹروں کے گرافکس اور بیٹری کے ذریعے مزیددلچسپ بنایا جائیگا جو آکاشوانی کنٹرول روم سے ہندی اور انگریزی میں ہرچیز کو تفصیل سے بتائیں گے۔
لگ بھگ تین گھنٹے کا بلاتعطل براہ راست ڈی ڈی نیشنل، ڈی ڈی نیوز، ڈی ڈی انڈیا اور ڈی ڈی کے کئی علاقائی چینلوں پر نشر کیاجائیگا جو 21فروری کو صبح ساڑھے آٹھ بجے سے شروع ہوکر پروگرام کے اختتام تک جاری رہیگا۔ پورا کووریج ہمارے یوٹیوب پلیٹ فارم پر لائیواسٹریمنگ کے ذریعے بھی دستیاب ہوگا۔
ش ح۔م ع۔ ع ن
U NO: 1824
(Visitor Counter : 134
سٹرک ٹرانسپورٹ اور شاہراہوں کی وزارت
سڑک کی تعمیر میں کرمب ربر کا استعمال
ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں بتایا کہ حکومت ربر ٹائروں کے نپٹان کے مسئلے اور بٹومنس پیومنٹ کورسز میں اس کے استعمال کے فائدوں سے بھی واقف ہے۔کرمب ربر اور دیگر ایڈیٹیو ملانے سے موڈیفائڈ بٹومن کا کام عام بٹومن کے مقابلے میں بہتر ہوتا ہے۔ انڈین روڈ کانگریس  نے آئی آر سی : ایس پی: 53’’سڑک تعمیر میں موڈیفائڈ بٹومن کے استعمال سے متعلق رہنما خطوط ‘‘ شائع کئے ہیں۔ سڑک ٹرانسپورٹ اور شاہراہوں کی وزارت بٹومنس پیومنٹ کورسز میں ایسے موڈیفائڈ بٹومن کے استعمال کے لئے وقتاً فوقتاً رہنما خطوط جاری کرتی ہے۔ کرمب ربر موڈیفائڈ بٹومن فلیکسیبل پیومنٹ کے ویئرنگ کوٹ میں استعمال کیا جارہا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-13637
(Visitor Counter : 129
سماجی انصاف اور تفویض اختیارات کی وزارت
نوجوانوں میں منشیات کا استعمال
نئی دہلی، 10 دسمبر 2019، سال 2018 کے دوران ملک میں منشیات کے استعمال کے پھیلاؤ اور پیٹرن کا ریاست وار پتہ لگانے کےلئے ایک قومی سروے کرایا گیا تھا۔ اس سروے سے جو نتائج اخذ ہوئے، اس پر مبنی رپورٹ سے پتہ چلتا ہے کہ 10 سے 75 سال کی عمر کی ہندوستانی آبادی مختلف قسم کی منشیات کا استعمال کرتی ہے۔ اس میں وہ لوگ بھی شامل ہیں جو منشیات کے استعمال کی وجہ سے کسی طرح کی کجی سے متاثر ہیں۔ رپورٹ کے مطابق حال میں جو لوگ مختلف قسم کی منشیات کا استعمال کررہے ہیں ، ان کا فیصد اور ایسے افراد کی تخمینہ تعداد درج ذیل ہے۔
وزارت داخلہ کے تحت کام کرنے والے نیشنل کرائم ریکارڈ بیورو نے بتایا کہ 2014، 2015 اور 2016 میں منشیات کا معینہ مقدار سے زیادہ استعمال کرنے کے سبب ملک میں بالترتیب 874، 770 اور 778 افراد کی موت ہوگئی، ان میں سے 14 سے 45 سال کی عمر کے درمیان کے 543، 493 اور 471 افراد کی موت بالترتیب 2014، 2015 اور 2016 کے دوران ہوئی۔
نیشنل سروے اس لئے کرایا گیا تھا تاکہ 8 زمرے کی منشیات سے متعلق تخمینے حاصل کئے جاسکیں۔ یہ زمرے ہیں؛ الکحل، کینابیز، اوپیو آئیڈز، کوکین، ایم فیٹامیم، ٹائپ اسٹیمولینٹس ، سیڈیٹیوس، انہلینس اور ہیلوسینو جینس۔ رپورٹ کے مطابق ہندوستانی لوگ سب سے زیادہ الکحل کا استعمال کرتے ہیں۔ الکحل کے بعد کینابیز اور اوپیو آئیڈز ہندوستان میں سب سے زیادہ استعمال میں لائی جانے والی منشیات ہیں۔
سماجی انصاف و تفویض اختیارات کی وزارت نے ایک قومی کارروائی منصوبہ تیار کیا ہے اور اس کا نفاذ کررہی ہے تاکہ سال 2018 سے 2025 کے دوران منشیات کی مانگ میں کمی لائی جاسکے۔ اسے نیشنل ایکشن پلان فار ڈرگ ڈیمانڈ ریڈکشن  کا نام دیا گیا ہے۔ اس منصوبے کا مقصد مختلف طرح کی حکمت عملیوں کو بروئے کار لاکر منشیات کے منفی بتائج میں کمی لانا ہے۔ این اے پی ڈی ڈی آر کے تحت جو سرگرمیاں انجام دی جاتی ہیں، ان میں اسکولوں / کالجوں/ یونیورسٹیوں میں بیداری پروگرام چلانا، والدین کےلئے ورکشاپ / سیمیناروں کا انعقاد ، کمیونٹی میں امکانی طور پر منشیات کی زد میں آنے والے کم عمر نوجوانوں اور جوانوں کے لئے کمیونٹی پر مبنی بات چیت اور مداخلتی پروگراموں کاانعقاد ، علاج و معالجے کی سہولتیں دستیاب کرانا اور سروس پرووائڈر کی صلاحیت سازی شامل ہیں۔
وزارت الکحل اور منشیات کے استعمال کی روک تھام کے لئے ایک امدادی مرکزی شعبے کے اسکیم کا بھی نفاذ کرتی ہے جس کے تحت اہل غیر سرکاری تنظیموں کو ریاستی حکومتوں/مرکز کے زیر انتظامات علاقوں کی سفارشات پر مالی امداد دستیاب کراتی ہے تاکہ وہ منشیات کے عادی افراد کے لئے مربوط باز آباد کاری مراکز چلا سکیں اور نوعمر افراد سمیت منشیات کے عادی لوگوں کی باز آباد کاری کے لئے مربوط خدمات دستیاب کرا سکیں۔
|
|
منشیات
|
|
بچے اور نو عمر  افراد
|
|
بالغ  افراد
|
|
پھیلاؤ

|
|
منشیات کا استعمال کرنے والوں کی تخمینہ تعداد
|
|
پھیلاؤ

|
|
منشیات کا استعمال کرنے والوں کی تخمینہ تعداد
|
|
الکحل
|
|
1.30
|
|
30,00,000
|
|
17.10
|
|
15,10,00,000
|
|
کینا بیز
|
|
0.90
|
|
20,00,000
|
|
3.30
|
|
2,90,00,000
|
|
اوپیو آئیڈز
|
|
1.80
|
|
40,00,000
|
|
2.10
|
|
1,90,00,000
|
|
سیڈیٹیوس
|
|
0.58
|
|
20,00,000
|
|
1.21
|
|
1,10,00,000
|
|
انہلینس
|
|
1.17
|
|
30,00,000
|
|
0.58
|
|
60,00,000
|
|
کوکین
|
|
0.06
|
|
2,00,000
|
|
0.11
|
|
10,00,000
|
|
اے ٹی ایس
|
|
0.18
|
|
4,00,000
|
|
0.18
|
|
20,00,000
|
|
ہیلوسینو جینس
|
|
0.07
|
|
2,00,000
|
|
0.13
|
|
20,00,000
یہ اطلاع سماجی انصاف اور تفویض اختیارات کے وزیر مملکت جناب رتن لال کٹاریہ نے آج لوک سبھا میں ایک تحریر جواب میں دی۔
۔۔۔۔۔۔۔۔۔۔۔
U- 5698
(Visitor Counter : 49
مواصلات اور اطلاعاتی ٹیکنالوجی کی وزارت
ٹرائی اور سی-ڈی او ٹی نے ٹیلی مواصلات میں تکنیکی اور ادارہ جاتی تعاون کا طریقہ کار قائم کرنے کے لیے مفاہمت نامے پر دستخط کیے
ہندوستان کی ٹیلی مواصلات ریگولیٹری اتھارٹی  اور سینٹر فار ڈیولپمنٹ آف ٹیلی میٹکس  نے آج یہاں ایک ’’مفاہمت نامہ‘‘ پر دستخط کیے۔ اس مفاہمت نامے پر ڈی جی  جناب انیل کمار بھاردواج، اور رجسٹرار، سی-ڈاٹ جناب راجیو کمار نے سیکریٹری ڈاٹ، سیکریٹری ٹرائی، سی ای او سی ڈاٹ اور ٹی آر اے آئی اور سی-ڈی او ٹی کے دیگر سینئر افسران کی موجودگی میں دستخط کیے ہیں۔
ٹرائی کے مطالعہ اور تحقیقی کے مرکز ٹرائی سی ایس آر کو ٹرائی میں ہی ایک ادارے کے طور پر قائم کیا گیا تھا تاکہ ٹیلی کام اور براڈکاسٹنگ کے شعبوں میں تکنیکی مطالعات کو تصور، ہم آہنگ اور فعال کیا جا سکے۔ اس کا وژن کراس سیکٹر کے اقدامات کو ہم آہنگ کرکے اور علم کے اشتراک میں سہولت فراہم کرکے ہندوستان کی ٹیکنالوجی پر مبنی ترقی کو فعال بنانا ہے۔ ٹرائی سی ایس آر اور سی- ڈی او ٹی نے آج دستخط کیے گئے مفاہمت نامہ کے ذریعے تعاون کیا ہے اور فریقین اس کی ترقی میں تعاون کرنے کے مقصد کے ساتھ ٹیلی مواصلاتی کمیونیکیشن کے شعبے میں تکنیکی اور ادارہ جاتی تعاون کا ایک طریقہ کار قائم کرنے کے مقصد سے مشترکہ اتفاق رائے تک پہنچ گئے ہیں۔ ایک متحد وژن کے ساتھ، اسکا مقصد ابھرتی ہوئی ٹیکنالوجیز کے امکانات کو تلاش کرنا ہے۔ یہ مفاہمت نامہ، تعاون اور علم کے تبادلے کی طرف ایک اہم قدم کی نشاندہی کرتا ہے، ایسے ماحول کو فروغ دیتا ہے جو ریگولیٹری طریقوں، ریگولیٹری گیپ اسٹڈیز، اور اہم بصیرت کے پھیلاؤ پر تحقیق کو فروغ دیتا ہے۔
ٹرائی کےچیئرپرسن ڈاکٹر پی ڈی واگھیلا، نے اس پرمسرت موقع پر خوشی کا اظہار کیا اور کہا کہ باضابطہ شراکت داری کا یہ آغاز، ہمیں نئی ابھرتی ہوئی ٹیکنالوجیوں کو سمجھنے کے سفر کا آغاز کرنے کی طاقت دے گا۔ شراکت داری کا مقصد ضابطہ جاتی طریقوں پر تحقیق کے لیے تعاون کو فروغ دینا اور دونوں کے درمیاں میں پائے جانے والے فرق کو ختم کرنا ہے۔ ہم علم کو بانٹنے اور صلاحیت بڑھانے کے لیے تکنیکی اجلاس، سیمینارز اور کانفرنسوں کا انعقاد کریں گے۔ ان ابھرتی ہوئی ٹیکنالوجیوں کے اندر موجود صلاحیت بہت زیادہ ہے اور ذمہ داری اور دور اندیشی کے احساس کے ساتھ ہی ہم یہ کوشش کررہےہیں۔ اپنے وسائل، علم اور مہارت کو ہم آہنگ کرکے، ہم ان ٹیکنالوجیوں کی تبدیلی کی طاقت کو سمجھنے اور ریگولیٹری اور پالیسی کے خلا کو دور کرنے کی خواہش رکھتے ہیں۔
ڈی او ٹی کےسکریٹری جناب کے راجارمن نے اس مفاہمت نامہ پر دستخط کرنے کے لیے ٹرائی اورسی-ڈی او ٹی کی کوششوں کی تعریف کی۔ انہوں نے امید کا اظہار کیا کہ یہ تعاون پالیسی تحقیق، ریگولیٹری مطالعوں اور ٹیلی کام اور براڈکاسٹنگ کے شعبوں میں آنے والی ٹیکنالوجیوں کے علم کی ترسیل میں نئے افق کھولے گا۔ اس سے ہندوستان کو پالیسی پر مبنی جدت حاصل کرنے میں مدد ملے گی۔ سکریٹری ڈی او ٹی نے مشورہ دیا کہ ٹی آر اے آئی کو پالیسی تحقیق کے لیے ماہرین تعلیم کو گرانٹ دینے کے امکان کا جائزہ لینا چاہیے۔
کابینہ
کابینہ نے بھارت اور مراقش کے درمیان تجارتی ویزا کے معاملے پر ضابطوں میں سہولت کے مفاہمت نامے کومنظوری دی
نئی دہلی،20 ؍فروری،وزیراعظم نریندر مودی کی صدارت میں مرکزی کابینہ نے تجارتی ویزا کے معاملے پر ضابطوں کو آسان بنانے کی خاطر ایک دوسرے کی جانب سے سہولیات فراہم کرنے کیلئے بھارت اور مراقش کے درمیان پہلے دستخط کئے گئے مفاہمت نامے کومنطوری دے دی ہے۔
فوائد:
اس مفاہمت نامے کا مقصد دونوں ملکوں کے ایسے شہریوں کو متعدد مرتبہ داخلے کا ویزا جاری کرنا ہے جو ایک دوسرے کے ملک میں تجارتی سمجھوتوں ، کسی صنعت کے قیام ، تجارتی پروجیکٹ ، صنعتی مصنوعات خریدنے یا فروخت کرنے یا دیگر کاروبار ؍ سرمایہ کاری قائم کرنے سے متعلق سرگرمیوں کے لئے سفر کرنے کے خواہش مند ہیں۔ اس طرح کے ویزا عام طور پر معمول کے کیس میں 7 دن کے مخصوص حد کے اندر جاری کردئے جاتے ہیں اور یہ 12 مہینے کی مدت کے لئے ہوتے ہیں۔ ایسی صورت میں ، اگر کسی شخص کے بارے میں زیادہ چھان بین کی ضرورت ہے ، تو درخواست گزار کو اس کے بارے میں مطلع کیا جا سکتا ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1112
(Visitor Counter : 58
وزارت دفاع
فوج کے سربراہ جنرل منوج مکند نرونے ، نے شمال مشرقی خطے کی
سلامتی کی صورتحال کا جائزہ لیا
نئی دلی،24؍ نومبر،چیف آف آرمی اسٹاف ، جنرل منوج مکند نرونے شمال مشرقی خطےکی سلامتی کی صورتحال کا جائزہ لینے کے لئے تین دن کے دورےپر 23 نومبر 2020 بروز پیر، ناگالینڈ کے دیما پور پہنچے۔ دیما پور پہنچنے پر مشرقی کمان کے جنرل آفیسر کمانڈنگ اِن چیف لیفٹیننٹ جنرل چوہان اور جی او سی اسپیئر کور کے لیفٹیننٹ جنرل آر پی کلیٹا نے شمالی سرحدوں کے ساتھ ساتھ آسام، ناگالینڈ، منی پور اور اروناچل پردیش میں آپریشن کے علاوہ دیگر تیاریوں کے بارے میں فوج کے سربراہ کو جانکاری فراہم کی۔ فوج کے سربراہ کوجاری ناگا امن کی بات چیت کی پیش رفت سے بھی آگاہ کیا گیا۔
24 نومبر کوفوج کے سربراہ نے زمینی صورتحال کا جائزہ لینے کے لئے ناگالینڈ اور منی پور میں فوج اور آسام رائفلس ہیڈکوارٹرس کا دورہ کیا۔ انہوں نے دوردراز کے علاقوں میں تعینات فوجیوں کے ساتھ تفصیلی بات چیت کی اور آپریشنل تیاریوں ، عوام دوست کارروائیوں کے انعقاد کے علاوہ فوج کے حوصلے بڑھانے پر ان کی تعریف کی۔ بعد میں شام کے وقت جنرل نرونے نے ناگالینڈ کے گورنر جناب آر این روی اور وزیراعلیٰ جناب نیفیو ریو سے ملاقات کی اور ریاست کی موجودہ سلامتی کی صورتحال پر تبادلہ خیال کیا۔ انہوں نے ہند میانماسرحد پر سکیورٹی کو یقینی بنانے اور ریاست میں امن و بھائی چارگی برقرار رکھنے میں فوج اور آسام رائفلس کی مکمل حمایت کا یقین دلایا۔
معاشرے کے تمام طبقوں کو مساوی مواقع فراہم کرنے اور ترقی میں تعاون دینے کے سلسلے میں بھارتی فوج کی کوششوں کے حصے کے طورپر کوہیمایتیم خانے میں ایک نئے رہائشی کمپلیکس کا بھی فوج کے سربراہ 25 نومبر کو افتتاح کریں گے، جسے آسام رائفلز کی نگرانی چلایا جائے گا۔اس کے بعد فوج کے سربراہ نئی دلی لوٹ آئیں گے۔
کیمیکلز اور فرٹیلائزر کی وزارت
ریاست چھتیس گڑھ کو کیمیائی کھادوں کی تقسیم سے متعلق اخباری اطلاعات کے بارے میں وضاحت حکومت ہند کی طرف سے کھاد کی فراہمی میں کہیں کوئی کمی نہیں
ریاست چھتیس گڑھ کیلئے کیمیائی کھادوں کے اختصاص میں کمی سے متعلق میڈیا رپورٹس کے حوالے سے کیمیکل اور کھاد کی مرکزی وزارت کی طرف سے وضاحت حسب ذیل ہے:
چار عشاریہ گیارہ لاکھ ٹن کیمیائی کھاد  کی تقسیم کے معاملے پر بتایا گیا ہے کہ مرکز نے ریاست چھتیس گڑھ کو 50,000 میٹرک ٹن این پی کے ، 26،000 ٹن میٹرک ٹن ایم او پی۔ پوٹاش) اور 26,000 میٹرک ٹن ایس ایس پی  کی منظوری دی ہے۔ یہاں یہ واضح کیا جاتا ہے کہ عام طور پر کھادوں کی تقسیم ریاستی حکومتوں کی طرف سے ڈی اے اینٖ ایف ڈبلیو کی زونل کانفرنسوں کے دوران پیش کردہ ضرورت پر مبنی ہوتی ہے۔
علاوہ ازیں ریاست چھتیس گڑھ کی طرف سے پیش کردہ ضرورت کے مطابق ربیع کے سیزن 22-2021 کے لئے 1.50 لاکھ میٹرک ٹن یوریا، 0.60 لاکھ میٹرک ٹن ڈی اے پی، 0.50 لاکھ میٹرک ٹن این پی کے، 0.26 ایم او پی اور 0.75 لاکھ میٹرک ٹن ایس ایس پی مختص کیے گئے تھے۔ اس لئے ریاست کو 3.61 لاکھ میٹرک ٹن مختص کیا گیا ہے۔ ربیع کا سیزن یکم اکتوبر سے 31 مارچ تک سمجھا جاتا ہے۔ ابتک یعنی 17 فروری 2022 تک ریاست کو 3.61 لاکھ میٹرک ٹن کی کل ضرورت کے مقابلے میں 4.36 لاکھ میٹرک ٹن دستیاب کرایا گیا ہے۔ یہ بھی واضح کیا گیا ہے کہ تقریباً 120.8 فیصد سیزن کی ضروریات فروری کے وسط تک پہلے ہی پوری کی جا چکی ہے۔ ریاست کے پاس فروختگی کے بعد بھی 1.85 لاکھ میٹرک ٹن دستیاب ہے۔ گویا حکومت ہند کی طرف سے کھاد کی فراہمی میں کوئی کمی نہیں ہے۔ آرٹیکل میں 4.11 لاکھ میٹرک ٹن کے اعداد و شمار غلط اور گمراہ کن ہیں۔ مجموعی ضرورت صرف 3.61 لاکھ میٹرک ٹن رہی۔
کہا گیا ہے کہ ریاست کی ربیع سیزن کے لئے جنوری تک 2,32,000 میٹرک ٹن کی مانگ رہی لیکن صرف 1,71,476 ٹن کیمیائی کھادیں موصول ہوئیں یہ واضح کیا جاتا ہے کہ جنوری 2022 تک جہاں 2.32 لاکھ میٹرک ٹن کی ضرورت تھی وہاں حکومت ہند نے 3.61 لاکھ میٹرک ٹن کھاد فراہم کی ہے۔ اس لئے ریاست میں کیمیائی کھاد کی دستیابی کافی حد تک اطمینان بخش رہی ہے۔
یہ بھی کہا گیا کہ ریاست کو فروری 2022 میں مرکز سے یقین دہانیاں تو 1.20 لاکھ ٹن کیمیائی کھاد کی فراہمی کی موصول ہوئی تھیں لیکن صرف 40,686 ٹن ہی ملا یہ واضح کیا جاتا ہے کہ کُل ماہانہ ضرورت جہاں 0.69 لاکھ میٹرک ٹن کی تھی وہاں حکومتِ ہند 17 فروری 2022 تک 0.75 لاکھ میٹرک ٹن کیمیائی کھاد پہلے ہی فراہم کر چکی ہے۔
اخبارات میں یہ بھی خبر ہے کہ چھتیس گڑھ کو خریف کے سیزن میں بھی کیمیائی کھاد کی کمی کا سامنا کرنا پڑا۔ تو یہ واضح کیا جاتا ہے کہ ریاست میں خریف 2021  کے سیزن کے لئے کھاد کی کوئی کمی نہیں تھی کیونکہ حکومت ہند نے 11.75 لاکھ میٹرک ٹن کی مجموعی موسمی طلب کے مقابلے میں 14.44 لاکھ میٹرک ٹن کیمیائی کھاد دستیاب کرائی تھی۔
زراعت اور کاشتکاروں کی فلاح و بہبود کی وزارت
مشرقی ہندوستان میں زرعی انقلاب کی آمد
راشٹریہ کرشی وکاس یوجنا  کے ذریعہ 11-2010میں شروع کی گئی ایک ذیلی اسکیم مشرقی ہندوستان میں سبزانقلاب کی آمد پرسات مشرقی ریاستوں میں عمل درآمد کیاجارہاہے ۔ ان ریاستوں کے نام ہیں :آسام ، بہار، چھتیس گڑھ ، جھارکھنڈ، اڈیشہ ، مشرقی اترپردیش اورمغربی بنگال ۔اس پروگرام کے تحت کسانوں کو جن مقاصد کے لئے مدد دی جاتی ہے ان میں چاول اورگیہوں وغیرہ کی کھیتی بیج کی پیداوار اورتقسیم ، کیڑے ماردواؤں کا مربوط انتظام، فصلوں کے نظام پرمبنی تربیت ، اثاثہ سازی جیسے کھیتی سے متعلق مشینری اورآلات ، آبپاشی کے آلات ، مقام سے مختص سرگرمیاں اورکٹائی کے بعد کے بازارسے متعلق امورمیں امداد وغیرہ شامل ہیں ۔
اس پروگرام کے تحت حکومت ہند ریاست کو فنڈ مہیاکرتی ہے اور ضلع کے لئے مزید فنڈ متعلقہ ریاستی حکومت کی طرف سے مختص کئے جاتے ہیں ۔
بی جی ای آرآئی پروگرام کا مقصد مشرقی ہندوستان میں ان رکاوٹوں کو دورکرنا ہے جو چاول کی کاشت کے سسٹم کی پیداواریت کومحدود کرتی ہیں ۔اس نظام کے تحت دیگر فصلیں بھی جس میں گیہوں ، دیگرغذائی اجناس جن میں دالیں اور تلہن وغیرہ شامل ہیں پہلے ہی کورکی جاچکی ہیں ۔
یہ معلومات زراعت اورکسانوں کی بہبود کے مرکزی وزیرجناب نریندرسنگھ تومر نے آج لوک سبھامیں ایک تحریری جواب میں دیں ۔